กัปตัน อเมริกา: ศึกฮีโร่จักรวาลใหม่

| กัปตัน อเมริกา: ศึกฮีโร่จักรวาลใหม่ |
| --- | --- |
ใบปิดภาพยนตร์
กำกับ: จูเลียส โอนาห์
บทภาพยนตร์:   ร็อบ เอ็ดเวิร์ดส์  มัลคอล์ม สเปลแมน  ดาลัน มูซง  จูเลียส โอนาห์  ปีเตอร์ แกลนซ์ 
เนื้อเรื่อง:   ร็อบ เอ็ดเวิร์ดส์  มัลคอล์ม สเปลแมน  ดาลัน มูซง 
สร้างจาก: มาร์เวลคอมิกส์
อำนวยการสร้าง:   เควิน ไฟกี  เนต มัวร์ 
นักแสดงนำ:   แอนโทนี แมกกี  แดนนี รามิเรซ  ไชร่า แฮส  คาร์ล ลัมบลี  โซชา โรเกอมอร์  โยฮันเนส เฮาเคอร์ โยฮันเนสสัน  จิอันคาร์โล เอสโปซิโต  ทิม เบลค เนลสัน  แฮร์ริสัน ฟอร์ด 
กำกับภาพ: เครเมอร์ มอร์เกนเทา
ตัดต่อ:   แมตทิว ชมิดต์  แมเดอลีน กาวิน 
ดนตรีประกอบ: ลอรา คาร์ปแมน
บริษัทผู้สร้าง: มาร์เวลสตูดิโอส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   11 กุมภาพันธ์ ค.ศ. 2025 (2025-02-11) (โรงละครจีนทีซีแอล)  12 กุมภาพันธ์ ค.ศ. 2025 (2025-02-12) (ไทย)  14 กุมภาพันธ์ ค.ศ. 2025 (2025-02-14) (สหรัฐ) 
ความยาว: 118 นาที
ประเทศ: สหรัฐ
ภาษา: อังกฤษ
ทุนสร้าง: 180 ล้านดอลลาร์สหรัฐ
ทำเงิน: 208 ล้านดอลลาร์สหรัฐ
กัปตัน อเมริกา: ศึกฮีโร่จักรวาลใหม่ (อังกฤษ: Captain America: Brave New World) เป็นภาพยนตร์อเมริกันแนวซูเปอร์ฮีโร ที่ออกฉายใน ค.ศ. 2025 สร้างจาก มาร์เวลคอมิกส์ โดยมีตัวละครหลักเป็น แซม วิลสัน / กัปตันอเมริกา ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาพยนตร์เรื่องที่ 35 ในจักรวาลภาพยนตร์มาร์เวล (MCU) ซึ่งเป็นภาพยนตร์เรื่องที่สี่ในภาพยนตร์ชุด กัปตันอเมริกา และต่อเนื่องจากละครชุดทางโทรทัศน์ของดิสนีย์+ เรื่อง ฟัลคอนและวินเทอร์ โซลเยอร์ (2021) ภาพยนตร์กำกับโดย จูเลียส โอนาห์ จากบทภาพยนตร์ที่เขียนโดย ร็อบ เอ็ดเวิร์ดส์ และทีมเขียนบท มัลคอล์ม สเปลแมนกับดาลัน มูซง และ จูเลียส โอนาห์กับปีเตอร์ แกลนซ์ ภาพยนตร์แสดงนำโดย แอนโทนี แมกกี เป็น แซม วิลสัน / กัปตันอเมริกา ร่วมกับ แดนนี รามิเรซ, ไชร่า แฮส, คาร์ล ลัมบลี, โซชา โรเกอมอร์, โยฮันเนส เฮาเคอร์ โยฮันเนสสัน, จิอันคาร์โล เอสโปซิโต, ทิม เบลค เนลสัน และแฮร์ริสัน ฟอร์ด ในภาพยนตร์ วิลสันพบว่าตัวเองอยู่ในท่ามกลางของเหตุการณ์ระดับนานาชาติ
กัปตันอเมริกา: ศึกฮีโร่ระห่ำโลก (2016) ถือเป็นตอนจบของไตรภาค กัปตันอเมริกา ที่นำแสดงโดย คริส อีแวนส์ รับบทเป็น สตีฟ โรเจอร์ส โดยวิลสันกลายเป็นกัปตันอเมริกาคนใหม่ในเรื่อง ฟัลคอนและวินเทอร์ โซลเยอร์ สเปลแมนและมูซงซึ่งเป็นหัวหน้านักเขียนและนักเขียนบทของซีรีส์ตามลำดับ กำลังเขียนบทสำหรับภาพยนตร์เรื่อง กัปตันอเมริกา ตอนใหม่ในช่วงปลายเดือนเมษายน ค.ศ. 2021 และแมกกีได้เซ็นสัญญากับภาพยนตร์เรื่องนี้ภายในเดือนสิงหาคมนั้น โอนาฮ์เข้าร่วมภาพยนตร์เรื่องนี้ในเดือนกรกฎาคม ค.ศ. 2022 และชื่อเรื่องของภาพยนตร์ก็ประกาศในเดือนถัดมา โดยชื่อว่า กัปตัน อเมริกา: นิวเวิลด์ออร์เดอร์ มีการเปิดเผยรายชื่อนักแสดงเพิ่มเติมในเดือนกันยายน เนลสัน กลับมาจาก มนุษย์ตัวเขียวจอมพลัง (2008) ภาพยนตร์เรื่องที่สองในจักรวาลภาพยนตร์มาร์เวล และฟอร์ดแทนที่ วิลเลียม เฮิร์ต เป็น แธดเดียส รอสส์ หลังการเสียชีวิตของเฮิร์ต รอสส์กลายเป็นประธานาธิบดีสหรัฐและเรดฮัลค์ในภาพยนตร์ การถ่ายทำเริ่มต้นตั้งแต่เดือนมีนาคมจนถึงมิถุนายน ค.ศ. 2023 ที่ ทรีลิธสตูดิโอส์ในแอตแลนตา รัฐจอร์เจีย มีการถ่าทำเพิ่มเติมที่ วอชิงตัน ดี.ซี. ชื่อเรื่องของภาพยนตร์เปลี่ยนเป็น ศึกฮีโร่จักรวาลใหม่ ในระหว่างการถ่ายทำ แมตทิว ออร์ตัน เข้าร่วมในเดือนธันวาคม ค.ศ. 2023 เพื่อเขียนบทภาพยนตร์สำหรับการถ่ายซ่อมในระหว่างเดือนพฤษภาคมจนถึงพฤศจิกายน ค.ศ. 2024 การมีส่วนร่วมของเอ็ดเวิร์ดส์และแกลนซ์ได้รับการเปิดเผยในเดือนธันวาคม
กัปตัน อเมริกา: ศึกฮีโร่จักรวาลใหม่ มีกำหนดฉายในสหรัฐวันที่ 14 กุมภาพันธ์ ค.ศ. 2025 โดยเป็นส่วนหนึ่งของเฟสห้า ของจักรวาลภาพยนตร์มาร์เวล